钦定古今图书集成/明伦汇编/家范典/第004卷 > 《嗟哉董生行》韩愈
## 钦定古今图书集成/明伦汇编/家范典/第004卷 > 《嗟哉董生行》韩愈

“淮水出桐柏山，东驰，遥遥千里不能休；淝水出其侧，
不能千里百里入淮流。”寿州属县有安丰，唐贞元时，
县人董生召南，隐居行义于其中。刺史不能荐，天子
不闻名声，爵禄不及门。门外惟有吏，日来征租更索
钱。嗟哉董生朝出耕，夜归读古人书，尽日不得息。或
山而樵，或水而渔。入厨具甘旨，上堂问起居。父母不
“戚戚，妻子不咨咨。嗟哉董生孝且慈。”人不识，惟有天
翁知，生祥下瑞无时期。家有狗乳出求食，鸡来哺其
儿。啄啄庭中拾虫蚁，哺之不食鸣声悲。傍徨踯躅久
不去，以翼来覆待狗归。嗟哉董生，谁将与俦！时之人，
夫妻相虐，兄弟为仇。食君之禄而令父母愁，亦独何
心？嗟哉董生无与俦。